DET EUROPÆISKE RÅDS AFGØRELSE
af 23. oktober 2011
om udnævnelse af et medlem af Den Europæiske Centralbanks direktion
(2011/775/EU)
DET EUROPÆISKE RÅD HAR -
under henvisning til traktaten om Den Europæiske Unions funktionsmåde, særlig artikel 283, stk. 2,
under henvisning til protokollen om statutten for Det Europæiske System af Centralbanker og Den Europæiske Centralbank, særlig artikel 11.2,
under henvisning til henstilling fra Rådet for Den Europæiske Union (1),
under henvisning til udtalelse fra Europa-Parlamentet (2),
under henvisning til udtalelse fra Den Europæiske Centralbanks Styrelsesråd (3), og
ud fra følgende betragtninger:
(1)
Ved skrivelse af 27. september 2011 meddelte formanden for Den Europæiske Centralbank Jean-Claude TRICHET, at Jürgen STARK har besluttet at fratræde sin stilling som medlem af direktionen, inden hans embedsperiode udløber den 31. maj 2014, og er villig til at blive i stillingen indtil den dato, hvor hans efterfølger tiltræder. Det er derfor nødvendigt at udnævne et nyt medlem af Den Europæiske Centralbanks direktion.
(2)
Det Europæiske Råd agter at udnævne Jörg ASMUSSEN, der efter dets opfattelse opfylder alle kravene i traktatens artikel 283, stk. 2 -
VEDTAGET DENNE AFGØRELSE:
Artikel 1
Jörg ASMUSSEN udnævnes hermed til medlem af Den Europæiske Centralbanks direktion for en periode på otte år fra den 1. januar 2012.
Artikel 2
Denne afgørelse offentliggøres i Den Europæiske Unions Tidende.
Artikel 3
Denne afgørelse træder i kraft på datoen for vedtagelsen.
Udfærdiget i Bruxelles, den 23. oktober 2011.